**Ахмед Нијази-бег Реснели** (турски: *Resneli Ahmet Niyazi Bey*, албански: *Ahmet Njazi Bej Resnja*, 1873 — 17 април 1913) — отомански војник, политичар, учесник во Младотурската револуција кој воедно е и еден од почетниците на истата во 1908 година. По потекло бил Албанец.

Животопис
---------

Четата на Нијази-бег.
Сарајот на Нијази-бег, денес Дом на културата во Ресен.
Нијази бег и Јане Сандански. Стојат: Мицо Врански, непознат турски чиновник, Таската Серски, д-р Авди бег и Димо Хаџи Димов, седат: Л. Козарев, Ахмед Нијази-бег, Јане Сандански, Тодор Паница и Георги Казепов
Нијази-бег е роден во Македонија, во градот Ресен според кој го добива и прекарот *Ресенли* или во превод *ресенчанец*. Во армијата го добива чинот потполковник. Бил член на битолскиот комитет „Единство и прогрес" и бил видно лице меѓу младотурците во Македонија. Со неговото одметнување во планина на 3 јули 1908 година започнала Младотурската револуција. На 5 јули упатил прокламација до христијанското население во Дебар, Преспа, Струга, Ресен и Охрид во кое го повикува на заедничка борба против султановиот апсолутизам.

Во април 1909 година зема учество во задушувањето на контраударот против младотурците во Истанбул.

Во 1911 година учествувал во војната против Италија за Триполитанија.

Нијази-бег бил убиен во Валона, Албанија на 17 април 1913 година, од луѓе на султанот, на пат за Истанбул. Според друга верзија тој е убиен во Драч, качувајќи се на брод. Според Петар Чаулев, Нијази-бег не бил убиен по нечие решение, туку поради лична омраза и одмазда.

Сарајот на Нијази-бег во Ресен од 1978 година е Дом на културата.

Галерија
--------

* Изглед на домот на Нијази бег, во Ресен, 1909Изглед на домот на Нијази бег, во Ресен, 1909
* Нијази бег, водач на Младотурската револуција. Фотографирано од браќата Манаки (пресликана)Нијази бег, водач на Младотурската револуција. Фотографирано од браќата Манаки (пресликана)
* Нијази бег во првиот ред, и Черчиз бег (на кој му е подигнат споменик во Гирокастра), на чело на своите единици. Снимени се на платото пред зградата на друштвото „Партизан". Фотографирано од браќата Манаки (Битола, 1908) (скршена плоча)Нијази бег во првиот ред, и Черчиз бег (на кој му е подигнат споменик во Гирокастра), на чело на своите единици. Снимени се на платото пред зградата на друштвото „Партизан". Фотографирано од браќата Манаки (Битола, 1908) (скршена плоча)
* Портрет на Нијази бег. Фотографирано од браќата Манаки (Скршена плоча, Битола, 1907)Портрет на Нијази бег. Фотографирано од браќата Манаки (Скршена плоча, Битола, 1907)

Наводи
------

1. ↑  Јусуф Хамза „Младотурската револуција во Османлиското Царство", „Логос-А", Скопје, 1995, 535-538 стр.
2. ↑  Хамза, цит. дело, 148 стр.
3. ↑  П. Чаулевъ „Скипния (Албания)", Цариградъ, 1924, 6 стр.
4. ↑  Resneli Niyazi Bey & Niyazi Resnelioğlu

Надворешни врски
----------------

* Виктор Цветаноски „Уриетот бил за да не се отцепи Македонија?" Архивирано на 27 февруари 2009 г.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 48062357
* LCCN: n80076445
* ISNI: 0000 0001 2210 7990
* GND: 158902483
* SUDOC: 219794375

 |

 |